CELEX: 62013TN0013
Language: lt
Date: 2013-01-03 00:00:00
Title: Byla T-13/13: 2013 m. sausio 3 d. pareikštas ieškinys byloje MasterCard International prieš VRDT — Nehra (surfpin)

23.3.2013   
            
            
               LT
            
            
               Europos Sąjungos oficialusis leidinys
            
            
               C 86/19
            
         2013 m. sausio 3 d. pareikštas ieškinys byloje MasterCard International prieš VRDT — Nehra (surfpin)
   
   (Byla T-13/13)
   2013/C 86/31
   Kalba, kuria surašytas ieškinys: anglų
   
      Šalys
   
   
      Ieškovė: MasterCard International, Inc. (Niujorkas, Jungtinės Valstijos), atstovaujama solisitorių N. Bolter ir C. Sawdy
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Sheetal Nehra (Londonas, Jungtinė Karalystė)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti sprendimą remiantis Reglamento dėl Bendrijos prekių ženklo 8 straipsnio 1 dalies b punktu ir 8 straipsnio 5 dalimi;
            
         
               —
            
            
               patenkinti visą ieškovės protestą, pateiktą dėl kitos procedūros VRDT šalies prekių ženklo;
            
         
               —
            
            
               nepatenkinus šių reikalavimų, patenkinti ieškovės protestą dėl tų paslaugų, dėl kurių buvo pripažinta galimybė supainioti, ir (arba) dėl tų paslaugų, dėl kurių buvo pripažinta, kad yra rizika, jog prekių ženklas gali būti taikomas naudojantis nesąžiningu pranašumu arba kenkiant ieškovo prekių ženklo skiriamajam pobūdžiui ir reputacijai; ir
            
         
               —
            
            
               įpareigoti atsakovę padengti bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis
   
      Prašomas įregistruoti Bendrijos prekių ženklas: mėlynos, juodos ir baltos spalvų vaizdinis prekių ženklas, kuriame yra žodinis elementas „surfpin“ ir forma iš trijų persidengiančių apskritimų 36 klasės prekėms — Bendrijos prekių ženklo paraiška Nr. 8 368 862.
   
      Prekių ženklo ar žymens, kuriuo remtasi per protesto procedūrą, savininkė: ieškovė
   
      Prekių ženklas ar žymuo, kuriuo remiamasi: įvairių spalvų vaizdiniai prekių ženklai, kuriuose yra formos su persidengiančiais apskritimais ir kai kuriuose iš jų žodiniai elementai „MasterCard Worldwide“ arba „MASTERCARD“– Bendrijos prekių ženklo paraiška Nr. 5 198 585, Bendrijos prekių ženklo paraiška Nr. 5 198 494, JK prekių ženklo paraiška Nr. 2 425 471, JK prekių ženklo paraiška Nr. 2 429 669, Bendrijos prekių ženklo paraiška Nr. 5 646 261, Bendrijos prekių ženklo paraiška Nr. 761 221, Bendrijos prekių ženklo paraiška Nr. 5 646 492 ir Bendrijos prekių ženklo paraiška Nr. 5 646 609 3, 5, 6, 9, 12, 14, 16, 18, 20, 21, 24, 25, 27, 28, 35, 36, 38, 39, 41, 42, 43, 44 ir 45 klasių prekėms ir paslaugoms
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento Nr. 207/2009 8 straipsnio 1 dalies b punkto ir 4 bei 5 dalių pažeidimas